Az állatok védelméről és kíméletéről szóló 1998. évi XXVIII. törvény (Ávt.) 42/B.§ (1) bekezdésében foglalt rendelkezés alapján az eb tartási helye szerint illetékes önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel három évente legalább egy alkalommal ebösszeírást végez.  
  
A települési önkormányzat az ebösszeírás alapján az ebtartók által szolgáltatott adatokról helyi elektronikus nyilvántartást köteles vezetni, az állat tulajdonosa, tartója és más személyek jogainak, személyes biztonságának és tulajdonának védelme, valamint ebrendészeti és állatvédelmi feladatainak hatékony ellátása céljából.  
  
Az eb tulajdonosa és tartója az ebösszeíráskor köteles a törvényben előírt adatokat a települési önkormányzat rendelkezésre bocsátani.

Az ebösszeíró adatlapot ebenként külön-külön kell kitölteni!

A kitöltött adatlapokat az alábbi módok valamelyikén lehet benyújtani.

- papír alapon személyesen vagy postai úton (A nyomtatvány letölthető a www.acsteszer.hu oldalról (Ebösszeírás – adatlap),

- e-mailben az info@acsteszer.hu címre,  
- OHP-on (Önkormányzati Hivatali Portál) keresztül a ACSTONK hivatali kapu címre beküldve (a keresőbe be kel írni: e-önkormányzat): űrlapkitöltés bejelentkezés nélkül / kiválasztani: település - Ácsteszér, önkormányzat neve – Ácsteszér Község Önkormányzata / ügyindítás: ágazat - Általános vagy egyéb igazgatási ügyek, ügytípus – ebnyilvántartás / űrlap keresés / online kitöltés.

Annak érdekében, hogy a nyilvántartás aktuális információkat tartalmazzon, az ebtulajdonos az ebösszeírást követően is köteles az adatokban bekövetkező változásokat (pl. tulajdonos változás, eb elhullása) írásban bejelenteni.

Együttműködésüket köszönjük!